Koncert i Grindsted Kirke
søndag 29. oktober kl. 16.00

**Haderslev Domkirkes Pigekor**

|  |  |
| --- | --- |
| Nancy Hill Cobb(1951) | Laudate pueriJubilate Deo |
| 3 danske sange | I Danmark er jeg fødtTekst: H.C. Andersen – musik: Poul Schierbeck/T. Berg-JuulEt hav, der vugger sig til ro nuTekst: Juliane Preissler – musik: Matti Borg/Michael BojesenBær mig, stjerneTekst: Halfdan Rasmussen – musik: Phillip Faber |
| Fællessalme – Nu står der skum (se bagsiden) |
| Bob Chilcott(1955) | Peace Mass1. Introduction – Kyrie2. Gloria3. Sanctus4. Benedictus5. Agnus Dei |
| Fællessalme – Nu falmer skoven (se bagsiden)  |
| Fra korets nye CD - ”Luk julefreden ind” |
| Nancy Hill Cobb | Hodie |
| Michael Bojesen | Luk julefreden indTekst: Beate Strands Barndorff |
| Schlesisk melodi | Dejlig er jordenTekst: B.S. Ingemann / sats: T. Berg-Juul/C.B. Agnestig |
| Bob Chilcott | Irish blessing |

Dirigent: Thomas Berg-Juul
Klaver: Kristian Lumholdt

**Fællessalmer**

1.Nu står der skum fra bølgetop,
og blæsten river ned og op,
hvad Gud en sommer skabte.
Nu kan alene kærlighed
forhindre, at vi synker ned
i bitterhed - fortabte.

2.Nu haster skyerne forbi,
og modne æbler falder i
oktobermørke haver.
Gud lukker årets gyldne ring,
og sindet samler sig omkring
de lyse nætters gaver.

3. Gud, lær os før din vinters gru
som æblerne, der falder nu,
at slippe alt vort eget.
Din søn var her og viste os,
at døden intet finder hos
den, som har elsket meget.

4. Her mellem modenhed og død,
velsign os med den sidste glød
af jordens lyse sommer,
og bryd så sindets frøskal ned,
så alt i os er kærlighed
den nat, da kulden kommer.

Lars Busk Sørensen 1990 og 1993

1. Nu falmer skoven trindt om land,
og fuglestemmen daler;
alt flygted storken over strand,
ham følger viltre svaler.

2. Hvor marken bølged nys som guld
med aks og vipper bolde,
der ser man nu kun sorten muld
og stubbene de golde.

3. Men i vor lade, på vor lo,
der har vi nu Guds gaver,
der virksomhed og velstand gro
i tøndemål af traver.

4. Og han, som vokse lod på jord
de gyldne aks og vipper,
han bliver hos os med sit ord,
det ord, som aldrig glipper.

5. Ham takker alle vi med sang
for alt, hvad han har givet,
for hvad han vokse lod i vang,
for ordet og for livet.

6. Da over os det hele år
sin fred han lyser gerne,
og efter vinter kommer vår
med sommer, korn og kerne.

7. Og når engang på Herrens bud
vort timeglas udrinder,
en evig sommer hos vor Gud
i Paradis vi finder.

8. Da høste vi, som fugle nu,
der ikke så og pløje;
da komme aldrig mer i hu
vi jordens strid og møje.

9. For høsten her og høsten hist
vor Gud ske lov og ære,
som ved vor Herre Jesus Krist
vor Fader ville være!

10. Hans Ånd, som alting kan og ved,
i disse korte dage
med tro og håb og kærlighed
til Himlen os ledsage!

N. F. S. Grundtvig 1844